অৰ্ণৱ জান ডেকা
অৰ্ণৱ জান ডেকা  হৈছে অসমৰ এজন সাহিত্যিক তথ্য চিত্ৰ পৰিচালক, অভিনেতা, আৰু অভিযন্তা তেওঁ ইংৰাজী, অসমীয়া, হিন্দী আৰু বাংলা ভাষাত একাধিক গ্ৰন্থ ৰচনা আৰু সম্পাদনা কৰিছে। ইয়াৰোপৰি তেওঁ এখন আলোচনী আৰু এখন বাতৰি কাকতৰো সম্পাদক আছিল। সাহিত্য একাডেমিয়ে তেওঁৰ জীৱনীক বিংশ শতাব্দীৰ ২০জন শ্ৰেষ্ট ভাৰতীয় সাহিত্যিকত তালিকা Who's Who of Indian Writers 1999ত স্থান দিছে।

তেওঁ তেওঁৰ উপন্যাস "ভৱ আনন্দ সংবাদ"ৰ বাবে "অসম চৰকাৰ প্ৰকাশন পৰিষদৰ সোণালী জয়ন্তী উপন্যাস বঁটা, ২০০৬" লাভ কৰিছিল। ২০০৪ চনত নতুন দিল্লীত অনুষ্ঠিত কথা আন্তঃৰাষ্ট্ৰীয় চুটী গল্প উৎসৱে তেওঁৰ চুটী গল্প Himalayan Mystic Meetingৰ বাবে "কথা-গৰীয়সী চুটী গল্প বঁটা" প্ৰদান কৰে। ইয়াৰোপৰি তেওঁক সাহিত্য, কলা আৰু বৈজ্ঞানিক গৱেষণাৰ ক্ষেত্ৰত জীৱনজোৰা সাধনাৰ বাবে ২০১০ চনত কলিকতাত আচাৰ্য প্ৰফুল্ল চন্দ্ৰ ৰয় সোঁৱৰণি বঁটা (স্মাৰক সন্মান) প্ৰদান কৰা হয়।

ইণ্ডো-ব্ৰিটিছ পৰিৱেশ প্ৰকল্প ছেভ দ্যা ৰিভাৰ ব্ৰহ্মপুত্ৰৰো আন্তঃৰাষ্ট্ৰীয় সচিব আছিল।

১৯৮১ চনত ছাত্ৰাৱস্থাতেই তেওঁৰ প্ৰথম অনাতাঁৰ নাটক "মুক্তি" ('Freedom') অল ইণ্ডিয়া ৰেডিঅ'ত সম্প্ৰচাৰ কৰা হৈছিল। ১৯৮৩ চনত তেওঁৰ প্ৰথম কিতাপ এফাঁকি ৰ'দেপ্ৰকাশিত হৈছিল।

অসমৰ প্ৰখ্যাত গুৰু-সাহিত্যিক-কলাকাৰ শ্ৰীমন্ত শংকৰদেৱৰ বিষয়ে তেওঁ নিৰ্মাণ কৰা তথ্য চিত্ৰই বহুতো দেশত সমাদৰ লাভ কৰিবলৈ সক্ষম হৈছে।

তথ্য সংগ্ৰহ

অসমীয়া সাহিত্যিক